
-Un eveniment neasteptat pentru o societate democrata de azi a 
indignat majoritatea românilor din aceasta tara crestin- 
ortodoxa, si anume cererea de scoatere a icoanelor de pe 
peretii scolilor. Sfintia Voastra, ca un duhovnic incercat al 
acestui neam, cum vedeti aceasta problema? 


Pentru noi, românii, aceasta problema nu e o noutate. Credinta 
poporului nostru a fost mult incercata si Ortodoxia a trecut prin multe 
persecutii. Numai ca acum persecutia Bisericii imbraca o alta forma, 
forma diplomatiei politice; acum vin cu „drepturile omului”, cu 
„principiul egalitatii”, cu „libertatea de constiinta” - lucruri care in 
fond ascund multa imoralitate si mârsavie. Aceasta problema de 
scoatere a icoanelor de pe peretii scolilor pare minora, dar nu este 
deloc asa. Tinta este alta, de distrugere a neamului, si de aceea se 
ataca ce are mai profund in el: credinta stramoseasca. Mâine scot 
icoanele, poimâine troitele si mai urmeaza bisericile... Acesta e scopul 
lor. Pai, daca mai gasesc vreo 20 de din astia ca alde Moise, atunci 
astia isi fac planul lor... Am trecut insa noi prin perioade si mai grele. 
Pentru noi, crestinii, iconoclasmul si toate fortele acestea anticrestine, 
incepând din primele veacuri, nu mai sunt o noutate. Ce fac ei acum e 
ca si cum ar incerca un purice sa piste un elefant. Asta e o ciurucaraie 
politica fata de ce au fost ceilalti adversari ai Bisericii crestine si ai 
Adevarului, minti foarte inalte, dar ratacite, carora greu le puteai sta 
inainte; dar Si-a trimis Dumnezeu oamenii Sai, care sa scoata Biserica 
din toate aceste probleme. Cum a fost, de pilda, persecutia 
iconoclasta din secolele 8-9. Erau, pe de o parte, evreii, care 
considerau icoana un idol, apoi monofizitii, care negau firea 
omeneasca a lui Hristos; si mai erau si mahomedanii, plus interesele 
politice ale basileilor iconoclasti. Insa prin multa jertfa, dupa zeci de 
ani de persecutie, s-au lamurit adevarurile de credinta si Biserica a 
câstigat noi martiri. lata cum ii incuraja Sf. Teodor Studitul pe 
crestinii iconoduli: „Daca e nevoie, folosim pielea drept pergament si 
sângele in loc de cerneala”. Sf. Teodor a fost unul din cei mai mari 
aparatori ai icoanelor pe vremea aceea, monah la Manastirea 
Studion... 


-Tocmai asta voiam sa va intreb: care trebuie sa fie atitudinea 
si rolul monahilor in astfel de imprejurari? 


Vedeti, adevarul nu se apara stând deoparte. Monahul este dator mai 
mult ca oricare dintre crestini sa se implice in marturisirea 
adevarului, atunci când situatia o cere. Ei vin acum si ne spun sa nu 
ne tulburam, ca nu vrea nimeni sa ne ia credinta, nimeni nu ne vrea 
raul. Dar Hristos spune sa ne ferim mai tare de lupii cei in piei de 
oaie. Asta este o tactica inca de la vechii iudei, de a te induce in 
eroare si de a te fura fara sa bagi de seama. Cum sa stau deoparte 
când vad ca un biet profesor are putere sa ne scoata noua, care 
suntem increstinati de 2000 de ani, icoanele de pe pereti?! 


-El pretinde ca vorbeste ca liber cugetator si in numele liberei 
cugetari... 


Daca este liber cugetator, sau sectant, sau ce vrea el sa fie, n-are 
decât sa cugete liber ce vrea si sa nu priveasca icoanele de pe pereti, 
dupa cum nu-l ofenseaza si nu-l impiedica sa cugete liber nici 
posterele cu femei goale afisate in toate locurile publice, nici fumul de 
tigara al celorlalti cetateni... Lucrurile sunt foarte simple, dar faptul 
ca ele sunt agravate la nivel national da foarte mult de banuit ca 
dincolo de aceste probleme colcaie niste altfel de interese... Orice 
sectant nu e altceva decât punte de trecere la ateism. Ei vorbesc de 
discriminare si tot ei fac primii discriminare neta intre Biserica 
Ortodoxa si cultul lor. Ei sunt unealta urmasilor lui Iuda, care ne 
impiedica pe noi, crestinii, sa fim intr-o unitate de credinta, de 
dragoste. 


-Biserica este, totusi, o institutie cu mult credit la noi... 


Este adevarat, dar ca sa-si pastreze creditul Biserica ar trebui sa se 
implice mai mult si sa se explice, sa se puna pe un studiu foarte 
amanuntit si sa dezvolte problema aceasta de teologie a icoanelor... S- 
a ajuns la situatia ca bietul crestin nu cunoaste care e linia Bisericii si 
pozitia ei, care este raspunsul Bisericii fata de toate intrebarile si 
provocarile din afara. Trebuie, mai ales, sa aratam importanta 
Bisericii in Stat, aceasta simfonie care a existat intre Biserica si Stat. 
Si monahul trebuie sa fie pregatit informational si cultural ca sa poata 
raspunde oricând la acest asalt de intrebari, cum zice si Sf. Ap. Pavel: 
„Cuvântul vostru sa fie totdeauna cu har, dres cu sare, stiind cum 
trebuie sa raspundeti fiecaruia” (Col. 4, 6). 


-Cât de intima este legatura intre Biserica si fiinta neamului? 


Biserica naste natiunea. Or, acest nou iconoclasm este intr-adevar un 
atac la fiinta neamului. Pai cum sa nu fie legatura intre icoana si 
neamul acesta? A fi ofensat de icoana inseamna a fi ofensat de 
traditia si de sensibilitatea sufleteasca a acestui neam. nu poti 
vorbi de familie pâna nu te gândesti la neamul de unde esti, nu poti 
vorbi de neam pâna ce nu revii la familie. Nu facem o deosebire, 
crestineste vorbind, intre Societate, Familie, Stat.... Au existat in 
istorie forme de coexistenta foarte firesti intre Biserica si Stat, dar 
aceasta simfonie a fost posibila numai atunci când s-a dovedit ca 
Statul a fost credincios. De pilda pe vremea imparatului Teodosie cel 
Mare, care in 380 va declara crestinismul singurul cult oficial al 
statului roman. Statul se implica activ in ocrotirea Bisericii, ea fiind 
sufletul lui. In epoca lui Justinian I (sec. 6) imparatul avea sa devina 
capetenia civila a Bisericii si episcopii demnitari de stat. Bineinteles 
ca au mai fost perioade de persecutie a unor imparati necredinciosi 
sau neortodocsi, dar adevarata ruptura intre Stat si Biserica a inceput 
o data cu perioada iluminista, cu secolul al 18-lea, prin secularizarea 
Bisericii, care in România, stiti foarte bine, s-a facut o data cu domnia 
lui Cuza. Este o durere foarte mare pentru neamul nostru ca tocmai 
credinta, care a contribuit cel mai mult la unitatea natiunii, tocmai ea 
sa fie ignorata si Biserica data la o parte exact in perioada cand se 
infaptuieste unirea Principatelor. 


Prin ce a rezistat acest neam in istorie, daca nu prin Biserica si, mai 
precis, prin icoana? Pentru ca, chiar daca oamenii Bisericii nu fost 
intotdeauna aparatori fideli ai ei, totusi icoana, care reprezinta 
adevarata credinta a acestui neam, a dainuit in istorie. Prin icoana 
chiar si cei mai simpli credinciosi au tinut flacara aprinsa a neamului, 
iar faptul ca ea este dorita acum de copii si in clasele lor este o 
dovada ca suflarea acestui neam nu s-a stins, chiar daca toate fortele 
atee, iluministe, masonice au incercat sa distruga credinta prin toate 
formele de tortura si de dezinformare, In ciuda acestui fapt, rasar, 
iata, noi vlastare care, ca prin instinct, alearga la identitatea lor, la 
ceea ce are mai curat acest neam, la credinta crestina. Icoana a 
rezistat, pentru ca acolo unde cuvântul si mintea nu mai au putere, 
acolo biruie icoana, aceasta imagine sfânta, prin care Dumnezeu ni S- 
a apropiat noua, oamenilor. Ce este icoana daca nu amintirea acestei 
intrupari a lui Dumnezeu, a acestei veniri a lui Dumnezeu la noi, a 
acestei milostiviri a lui Dumnezeu fata de noi, pacatosii? 


-Cum de mai rasar oare aceste vlastare ale credintei, cand 
dusmanii crestinilor se indârjesc de atât amar de vreme, prin 
fel si fel de forme, sa ne abata de la ea? 


Pai rasar pentru ca pamântul acestui neam a fost adapat cu sânge de 
martiri, incepând de la mucenicii primelor secole pâna la martirii din 


temnitele comuniste. Neamul acesta n-a dainuit prin victorii 
pamântesti, chiar daca acestea au avut importanta lor; neamul acesta 
a dainuit in jertfa si credinta. Prin jertfa acest neam inviaza, ori de 
câte ori il omoara ei. Credinta nu are nevoie de prea alte explicatii; 
este taina acestui neam. Câte lacrimi au fost varsate in fata acestor 
icoane, câte suferinte n-au auzit aceste icoane?! Icoana este martora 
tuturor nevoilor si durerilor acestui neam. Icoana stie cel mai bine 
cine a patimit pentru rezistenta acestui neam, icoana stie cel mai bine 
cine sunt tradatorii acestui neam. Statul? Institutia Bisericii, acum? 
Forme goale. Crucea si icoana, pe care tot crestinul le are la piept, 
aici e puterea Bisericii si a neamului! Sa ne amintim de marii nostri 
voievozi, care au biruit razboaie prin cruce si icoana! Ei, iconoclastii 
de azi, incearca sa stearga acest trecut. 


Ce au cu icoana? Vor sa stearga si aceasta forma smerita, tacuta, 
inofensiva de marturisire a credintei. Pentru ca icoana pe peretii 
scolilor este raspunsul acestui tineret fata de dragostea lui Dumnezeu. 
Pentru ca, dupa cum o mama nu-si mai ia ochii de la poza fiului ei cel 
drag, asta este icoana pentru sufletul copilului si al tuturor celor ce-L 
iubesc pe Dumnezeu. Icoana are un impact foarte mare in educatia 
copilului si ea nu poate face nici un rau nimanui. Pai, in viata mea de 
copil, mare importanta a avut icoana, cum s-a imprimat ea in fiinta 
mea si cum am mers cu ea pâna la batrânetile mele. Si formarea 
copilului vine prin icoana. „Ce-i, mama, barbosul acela in icoana?”, 
intreaba copilul. „Doamne Doamne”! Când spune mama „Doamne 
Doamne”, apai sa stiti ca aceea este adevarata icoana care creste in 
sufletul copilului. 


-Unii pretind ca icoana ar fi incompatibila cu educatia de tip 
modern. 


Icoana a educat mai mult copilul decât toate formele lor de civilizatie 
moderna. Nu vedeti care sunt efectele acestei civilizatii? Haosul. Care 
este efectul „drepturilor omului” asupra educatiei copilului in scoli? O 
totala indisciplina, ca a ajuns copilul sa ordone profesorului, care abia 
reuseste sa mai faca liniste in clasa. Faceti o diferenta intre un copil 
educat in fata icoanei si unul educat dupa formele acestei civilizatii. 
Unde mai pui icoanele facatoare de minuni, care sunt si la noi in tara 
destule - si sunt marturii incontestabile! Iata ce rau pot face icoanele: 
tamaduiesc bolile, alunga suferintele, linistesc sufletul! 


Dar se pare ca in România de azi este mai cinstita coruptia decât 
icoana. Se straduiesc ei sa stearga trecutul crestin din memoria 
românilor, dar credinta renaste mereu, iar in persecutie s-a lamurit 
inca si mai bine. Ea mai vibreaza inca in sângele acestui neam, care 
cred ca va mai fi apt de o noua jertfire... Insa toate acestea se mai 


intâmpla si pentru pacatele noastre, pentru ca nici noi, clericii si 
monahii, nu ne mai facem cum se cuvine datoria fata de Dumnezeu. 
Este nevoie de mai multa credinta si marturisire. 


